ფილიპე VI
მისი სამეფო უმაღლესობა დონ ფილიპე ხუან პაბლო ალფონსო დე ტოდოს ლოს სანტოს დე ბურბონ ი გრესია (ესპ. Su Alteza Real Don Felipe Juan Pablo Alfonso de Todos los Santos de Borbón y Grecia; დ. 30 იანვარი 1968, მადრიდი) — ესპანეთის მეფე, ხუან კარლოს I-ისა და სოფიას მესამე შვილი. ჟირონის, ვიანისა და ასტურიის პრინცი. სერვერის გრაფი, ბალგერის სენიორი. 2014 წლის 2 ივნისს ესპანეთის პრემიერ-მინისტრმა მარიანო რახოიმ პირდაპირ ეთერში განაცხადა, რომ ესპანეთის მეფე ხუან კარლოსი გადადგა და ტახტი თავის ვაჟიშვილს, ფილიპეს დაუთმო ასევე აღნიშნა, რომ „ესპანეთის კონსტიტუციის შესაბამისად უნდა მიიღონ სპეციალური კანონი, რომელიც ფილიპეს ტახტზე ასვლას დააკანონებს“, „ესპანეთის პარლამენტის მალე დაამტკიცებს კანონს რომელიც პრინც ფილიპეს ესპანეთის მეფედ გამოაცხადებს“. 2014 წლის 19 ივნისს ესპანეთის მეფედ ოფიციალურად აკურთხეს და უწოდეს ფილიპე VI.